**Жеңгемен білімге жүгіру**

**Мақсаты**: Жеңге мен қайын сіңлі арасындағы өзара сыйластықты, бір-біріне деген сүйіспеншілікті

 нығайтып, ана мен бала, жеңге мен қыз арасындағы тәрбиені одан әрі дамыту,

 адамгершілік қасиеттерін ,Отанын, тілін, қазақи салт-дәстүрді құрметтей білуге, ұлттық

 салт-дәстүрді қадірлеуге, туыстық қатынас, соның ішінде жеңгесінің алар орны мен рөлін

 ұғынуға тәрбиелеу. Халқымыздың бойына ғасырлап сіңген ұлттық мінез, ұлттық тәрбие,

 жақсы дәстүрімізді жаңғыртып, ұлағатты қасиеттерді сіңіріп, үлгі - өнеге алуға,

 шыншылдыққа баулып, ар тазалығын жоғары ұстайтын қылықты қыз тәрбиелеу және

 жеңге мен қайынсіңлі арасындағы қарым - қатынасты нығайту.

# (Асылбек Еңсеповтың «Детство» күйі қосылып тұрады. «Жеңгеге тілек» атты өлеңі оқылады)

Арнап кетпей гүл-өмірдің жатқа әнін,
Біздің үйдің босағасын аттадың.
Сондықтан сен ең әдемі жеңгесің,
Өзің де әр кез сол қалпыңды сақтадың.

Ағамызға дедің де бақ құсыңмын,
Жүрегіңнен қадірлі орын ұсындың.
Жабырқаған болса біздің сәтіміз,
Жеңге болып сен алдымен түсіндің.

Сенің жаның - әсемдіктің әлемі,
Мінсіз мінез - болар соның дәлелі.
Жанарыңда күлімдейді бақ сәуле,
Айтылатын әзілің де әдемі

!

Сайысымыз 5 кезеңнен тұрады.

1. Мейрам, апта аттары, ай аттары

2. Өз жұрты, төркін жұрты, нағашы жұрты

3. Ұлттық ыдыстар, тағамдар, ойындар

4. Мақал-мәтелдер: Ана, жеңге, қыз

5. Салт-дәстүр

***«Қорықтық құю».*** Қазақ бала шошынып немесе үрейленсе түрлі тәсілдермен халықтық ем жасаған.Үлкендер мұндайда баланы ұшықтап емдеген. Ал кеселі дендеп кеткен болса, науқас баланы отырғызып, табаны қыздырып, оған май салып, балқытылған қорғасын құйған. Ыстық қорғасын қыздырылған таба үстіне құйылғанда қатты дыбыс шығады. Осыдан кейін бала денесі тітіркеніп, шошынып, сырқаты сытылып шығып ауруынан айығады деп сенген. Міне, осындай ем домды қорықтық құю деп атаған.

***«Тұмаққа салу».*** Қазақ ырымшыл халық. Ұрпағының аман сау жетілуі үшінтиымдар мен дәстүрлерге жүгінген. Сондай дәстүрдің бірі – Тұмаққа салу. Ата – бабамыз ай күні жетпей шала туылған баланы шалатуылған немесе жылбысқа деп атаған. Тұмаққа салу байырғы қазақтың халықтық ұстанымы. Бала дүниеге келетін уақытына қанша күн жетпей туылса, сонша күн тұмаққа салып, керегенің басына күн санап ілген. Ай күні толғанда бесікке салған.

 ***«Ашамайға отырғызу».*** Қазақ дүниеге ұл келсе, ерекше қуанған. Өйткені атқа мінер, жылқы жалын ұстарұрпағым деп ұлықтаған. Сүндетке отырғызып, атқа мінгізген. Бұл рәсімді «Ашамайға мінгізу» деп атаған. Бала есі кіріп төрт, бес жасқа келгенде оған бәсіре тай тарту еткен. Егер балаға арналған бәсіре аты үйретіліп, мінуге жарап тұрса, онда баланы соған мінгізеді. Баланың қолына аттың тіззгінін беріп, қамшы ұстатады. Үлкен әжелер шашу шашып, тілектерін айтады. Бала мінген атты жетекке алып, көрші – қолаң, аукылды аралатады. Бұл дәстүр бала жүрегіне мен азамат болдым деген сенім ұялатады. Ұрпақты еңбекке, адамгершілікке тәрбиелеудің ұлттық бағыты ашамайға мінгізу.

Наурыз айының басында біздің еліміздің көп аймағында әлі де қар жатады. Қыстағыдай ызғарлы, бірақ көңілімізді көктемнің алғашқы мерекесі жылындырады. Бұл мерекенің жылдың басқа мезгілінде болуы қисынға келмейтіндей, себебі, көктем секілді әйелдер де адамзатқа өмір, жылылық пен әсемдік сыйлайды емес пе? Жер-дүниенің жаңаруын, оның сәні мен мәнін паш етіп келе жатқан тамаша көктемнің мерекесі қарсаңында Сіздерге және отбасыларыңызға мол береке, бақыт, шаттық, мызғымас денсаулық, болашаққа зор сенім, көтеріңкі көңіл-күй тілейміз! Барша туған-туыстарыңызды жылы жүрегіңіздің мейірімділігі мен ыстық ықыласына бөлеуден шаршамаңыздар! Жылдан-жылға табиғаттың тамаша мерзімі – көктемдей құлпырып, жасара беріңіздер